Strava na Poljudu! Vatrogascu topovski udar raznio dio prsta

Za vrijeme bakljade, negdje oko 66. minute, prilikom topovskih udara, jedan je vatrogasac ostao bez dijela prsta. Hitno mu je ukazana liječnička pomoć

<p>Ružne slike stigle su sa <strong>Poljuda, </strong>a pritom nažalost ne mislimo na loš nogomet kojeg su odigrali <strong>Hajduk i Dinamo </strong>bez golova.</p><p>Za vrijeme derbija, negdje oko 66. minute derbija, prilikom topovskih udara, jedan je vatrogasac ostao bez dijela prsta. Hitno mu je ukazana liječnička pomoć, a fotografije su <strong>zaista ružne...</strong></p><p>- Za sada ne znamo detalje, osim da je kolega doživio tešku ozljedu šake, pretpostavljamo od topovskog udara. Odmah je odveden kolima hitne pomoći u splitsku bolnisu na Križinama, na obradi je, još uvijek je u operacijskoj dvorani i to je sve što znamo - kazao nam je dežurni u splitskoj Vatrogasnoj postaji.</p><h2><strong>Hajduk suosjeća s vatrogascem</strong></h2><p>Ubrzo se javio i Hajduk <a href="https://hajduk.hr/vijest/priopcenje-hnk-hajduk/10747">sa priopćenjem.</a></p><p><em>HNK Hajduk duboko suosjeća s vatrogascem koji je teško ozlijeđen tijekom današnje utakmice HNK Hajduk - GNK Dinamo. Iskreno žalimo zbog ovog ružnog događaja, a ozlijeđenom vatrogascu želimo brz i uspješan oporavak.</em></p><p><em>Istovremeno, oštro osuđujemo uporabu topovskih udara na stadionu, njima nije mjesto u sportskim arenama te još jednom apeliramo na gledatelje da se ubuduće suzdrže od uporabe istih.</em></p><h2>POZOR! UZNEMIRUJUĆI SADRŽAJ!</h2>